Earth Song

Προϊστορία

Ο Τζάκσον είχε ήδη μεγάλη ιστορία στο γράψιμο φιλανθρωπικών και κοινωνικών τραγουδιών. Ως ένας ενήλικας, ο Τζάκσον χρησιμοποίησε τη δημοτικότητα του και τον πλούτο του για να προωθήσει διάφορα προβλήματα. Το 1985, συνέγραψε το We Are the World με τον Λάινελ Ρίτς, το οποίο κυκλοφόρησε για να βοηθήσει τους φτωχούς στην Αφρική και στις ΗΠΑ. Το single έγινε ένα από τα μεγαλύτερα σε πωλήσεις όλων των εποχών, με περίπου 20 εκατομμύρια αντίγραφα και με εκατομμύρια δολάρια δόθηκαν για βοήθεια φτωχών. Ήταν η πρώτη φορά που ο Τζάκσον φάνηκε ως φιλάνθρωπος. Όλα τα λεφτά από το single Man in the Mirror δόθηκαν σε φιλανθρωπία. Ο Τζάκσον ίδρυσε το Heal the World Foundation, το 1992, εμπνευσμένος από το ομώνυμο τραγούδι.
Μετά την αρρώστια και τον θάνατο του Ράιαν Γουάιτ, ο Τζάκσον βοήθησε στην αύξηση δημοτικότητας του HIV/AIDS. Είχε ζητήσει δημοσίως από τον Πρόεδρο Μπιλ Κλίντον να δώσει λεφτά σε φιλανθρωπίες και έρευνες για το HIV/AIDS. Ο Τζάκσον εκτέλεσε το Gone Too Soon για τον Γουάιτ και άλλα θύματα της ασθένειας.

Παραγωγή και μουσική

Το Earth Song γράφτηκε από τον Τζάκσον σε ξενοδοχείο της Αυστρίας - η παραγωγή έγινε από τους Τζάκσον, Ντέιβιντ Φόστερ και Μπίλ Μπόττρελ. Η Andrae Crouch's Choir και ο Τζάκσον εκτελούν μαζί το τέταρτο μέλος καθώς το κομμάτι φθάνει στο κλιματικό φινάλε του. Η πρόθεση του Τζάκσον ήταν να γράψει ένα τραγούδι που θα ήταν λυρικό, βαθύ αλλά απλά μελωδικό, έτσι ώστε ο υπόλοιπος κόσμος, αυτοί που δεν μιλούσαν αγγλικά, να το τραγουδούν. Ήθελε ένα τραγούδι με αισθηματικό μήνυμα. Το Earth Song είναι μπαλάντα με στοιχεία της μπλουζ, της γκόσπελ και της όπερας. Στο κομμάτι, ο Τζάκσον για τα προβλήματα που κυμαίνονται από τον πόλεμο στα απειλούμενα με εξαφάνιση ζώα.

Κριτική

Ο Τζέιμς Χάντερ, του Rolling Stone, δήλωσε, «Το χαλαρό μπλουζ-όπερα Earth Song για όλα τα αισθήματα του, ακούγεται σαν έκθεμα». Η Ντέπικα Ρέντι, της The Daily Collegian, εξέφρασε την άποψη ότι κάποιος άλλος και όχι ο Τζάκσον πίεσε για να συμπεριληφθεί το Earth Song στην τελική εκδοχή του άλμπουμ. Μια αξιολόγηση της San Jose Mercury News δηλώνει ότι ο τραγούδι ήταν «επίπεδο», πιστεύοντας ότι ο Τζάκσον είχε ήδη πειραματιστεί με τέτοιο υλικό στην καριέρα του.
Η The Philadelphia Inquirer περιγράφει το κομμάτι ως «θεραπευτική, ρυθμική μπαλάντα που προκαλεί θρησκευτικές εικόνες». Η αξιολόγηση της The Sacramento Bee ήταν θετική, περιγράφοντας τα φωνητικά του Τζάκσον ως «δροσερά». Ο Μάικλ Μέχλ, του Rocky Mountain News, περιέγραψε το φινάλε ως «ύμνο» και «ισχυρό κομμάτι της γκόσπελ». Η Ledger-Enquirer δήλωσε για το Earth Song, «[αυτό] έχει το ίδιο είδος λεπτότητας, χτίζοντας ένα δραματικό ρώτα-και-απάντα στο τέλος με την Andrae Crouch Choir». Η Contra Costa Times δήλωσε ότι το κομμάτι ήταν «λίγο χυμώδης και παραφουσκωμένο» αλλά ήταν «επικό» και «τεράστιο hit».

Εμπορική επιτυχία

Το Earth Song παραμένει το καλύτερο σε πωλήσεις single του Τζάκσον στο Ηνωμένο Βασίλειο, όπου πώλησε περισσότερο από ένα εκατομμύρια αντίτυπα. Έκανε το ντεμπούτο του στη 1η θέση, όπου και έμεινε για 6 εβδομάδες κατά τη διάρκεια του Δεκέμβριου του 1995 - νικώντας το συγκρότημα των U2/Brian Eno, Passengers, σε διαγωνισμό για το number-one single των Χριστουγέννων - και του νέου έτους. Κατά την παρανομή του στη 1η θέση, το Earth Song κράτησε το πρώτο single που κυκλοφόρησαν οι The Beatles σε 25 χρόνια, Free as a Bird, εκτός πρώτης θέσης. Στις αρχές Δεκεμβρίου, οι bookmakers σωστά προφήτευσαν ότι ο Τζάκσον θα κρατούσε τους The Beatles μακριά από την 1η θέση και θα κέρδιζε κέρδισε τον διαγωνισμό για το το number-one single των Χριστουγέννων.
Το τραγούδι επίσης κατέκτησε τη 1η θέση στην Ισπανία και στην Ελβετία, φθάνοντας στο top five σχεδόν κάθε χώρας της Ευρώπης. Στη Γερμανία, ήταν το πρώτο single του Τζάκσον που έφθασε στη 1η θέση του German Singles Chart και μένοντας σε αυτή τη θέση για 5 εβδομάδες, έγινε το πιο επιτυχημένο του single εκεί. Χάρη σε αυτό, το τραγούδι είναι ο δέκατος πιο επιτυχημένος ποπ ύμνος στην ιστορία αυτής της χώρας.
Το τραγούδι κυκλοφόρησε μόνο στα ράδιο των ΗΠΑ, εμφανίζοντας στο Hot Dance Music/Club Play Chart. Το 2006, το Earth Song έφθασε στη 55η θέση του Eurochart Hot 100 Singles, μετά την εκστρατεία του Visionary: The Video Singles, όπου 20 από τα singles του Τζάκσον, κατά τις δεκαετίες του 1980 και του 1990, ξανακυκλοφόρησαν σε αρκετές χώρες της Ευρώπης.

Περιβαλλοντική αναγνώριση

Ο Τζάκσον έλαβε ένα Genesis Award: το Doris Day Music Award 1995, το οποίο δίνεται κάθε χρόνο για την ευαισθησία των ζώων. Το 2008, ένας δημοσιογράφος της Nigeria Exchange σημείωσε, «το Earth Song προσέλκυσε την προσοχή του κόσμου στη μείωση της χλωρίδας και της πανίδας εξαιτίας των ανθρώπιων δραστηριοτήτων».

Μουσικό βίντεο

Το μουσικό βίντεο για το Earth Song, το οποίο σκηνοθέτησε ο Νικ Μπράντ, ήταν ακριβό και έλαβε θετικές κριτικές - έλαβε ένα Le Film Fantastique: Best Video Award το 1996, το 1995 Doris Day Music Award στα Genesis Awards και μια υποψηφιότητα για Γκράμι στην κατηγορία Best Music Video, Short Form το 1997. Η παραγωγή είχε ένα περιβαλλοντικό θέμα, δείχνοντας εικόνες από τη σκληρότητα προς τα ζώα, την αποψίλωση των δασών, τη ρύπανση και τον πόλεμο. Ο Τζάκσον και οι άνθρωποι του κόσμου ενώνονται σε ένα πνευματικό άσμα - το Earth Song - που καλεί μια δύναμη που θεραπεύει τον κόσμο. Χρησιμοποιώντας ειδικά εφέ, ο χρόνος αντιστρέφεται και έτσι η ζωή επιστρέφει, ο πόλεμος τελειώνει και τα δάση αναγεννιούνται. Το βίντεο τελειώνει με αίτημα προσφοράς χρημάτων στο Heal the World Foundation. Το βίντεο σπάνια εμφανιζόταν στις ΗΠΑ.
Το βίντεο γυρίστηκε σε 4 περιοχές. Η πρώτη τοποθεσία ήταν το Τροπικό Δάσος του Αμαζονίου, όπου ένα μεγάλο μέρος του καταστράφηκε μια εβδομάδα μετά την ολοκλήρωση του βίντεο. Οι ντόπιοι της περιοχής εμφανίστηκαν στο βίντεο και δεν ήταν ηθοποιοί. Η δεύτερη σκηνή ήταν η ζώνη πολέμου στην Κροατία, με τον γνωστό ηθοποιό Σλομποντάν Ντιμιτρίζεβιτς και τους κάτοικους της περιοχής. Η τρίτη τοποθεσία είναι η Τανζανία, όπου φαίνονται σκηνές παράνομης λαθροθηρίας και κυνηγιού. Κανένα ζώο δεν υπέστη τραυματισμούς κατά τη διάρκεια της δημιουργίας του Earth Song, καθώς οι εικόνες προέρχονται από ντοκιμαντέρ. Ωστόσο, ένας λαθροκυνηγός σκότωσε έναν ελέφαντα από απόσταση ενός μιλίου. Η τελική τοποθεσία ήταν το Βάρβικ (Νέα Υόρκη), όπου μια δασική πυρκαγιά προσομοιώνεται σε ένα χωράφι καλαμποκιού. Το μουσικό βίντεο συμπεριλήφθηκε στα βίντεο άλμπουμ HIStory on Film, Volume II, Number Ones και Michael Jackson's Vision.

Στην τελετή των BRIT Αwards

Το 1996, ο Τζάκσον εκτέλεσε το Earth Song στα BRIT Awards του Ηνωμένου Βασιλείου - συμμετείχε εκεί για να λάβει το ειδικό βραβείο «Artist of a Generation». Ο Τζάκσον εκτέλεσε το κομμάτι ενώ βρισκόταν πάνω σε γερανό, όπως έκανε στη γερμανική τηλεοπτική εκπομπή Wetten Dass. Πίσω βρίσκονταν διάφοροι χορευτές και άρχισαν να αγκαλιάζουν τον Τζάκσον. Σε απάντηση, ο Τζάρβις Κόκερ έτρεξε στη σκηνή, έβγαλε τα παντελόνια του και προσπάθησε να ρίξει μια κλανιά πριν δείξει το προσβλητικό V-σύμβολο. Ο κύριος τραγουδιστής του συγκροτήματος Pulp ήταν εκεί με το συγκρότημα, καθώς ήταν υποψήφιο για 3 Brit Αwards. Ο Κόκερ ερωτήθηκε από την Αστυνομία για τους ισχυρισμούς προσβολής προς τα παιδιά-εκτελεστές, αλλά αργότερα αφέθηκε ελεύθερος χωρίς καμία κατηγορία. Ο τραγουδιστής εξήγησε ότι βρήκε την εμφάνιση επιθετική, ισχυριζόμενος ότι ο Τζάκσον παρουσίαζε τον εαυτό του ως Χριστό και μπορεί να κάνει ότι θέλει λόγω του πλούτου και της δύναμης του. Ο Τζάκσον καταδίκασε τη συμπεριφορά του Κόκερ ως «αηδιαστική και δειλή». Το περιστατικό αναφέρεται στο βιβλίο Politics and Popular Culture του Τζον Στριτ, Καθηγητής Πολιτικής στο Πανεπιστήμιο της Ανατολικής Αγγλίας. Είπε: 
Αλλά για να διαβάζετε τον λαϊκό πολιτισμό ως απλό κείμενο πρέπει να λάβετε μια πολύ στενή άποψη της σημασίας της, και συνεπώς του πολιτικού μηνύματος του. Όπως έχουμε σημειώσει, η σημασία του κειμένου εξαρτάται από το πως ακούγεται και διαβάζεται. Ο Μάικλ Τζάκσον μπορεί να είχε σκοπό να κάνει το Earth Song να ασκεί συμπόνια - άλλοι, όπως ο Τζάρβις Κόκερ το είδαν διαφορετικά. Μια αιτία για αυτό είναι οι εναλλακτικές αναγνώσεις, που προκύπτουν λόγω του τρόπου επίδοσης της λαϊκής κουλτούρας, χρησιμοποιεί χειρονομίες και σύμβολα, τους ήχους της φωνής, ματιές, που μπορεί να έχουν διαφορετική ιστορία.

Επανεκτελέσεις

Το τραγούδι επανεκτελέστηκε από τον Ρώσο τραγουδιστή Σεργκέι Λάζαρεφ για το άλμπουμ Don't Be Fake. Το τραγούδι επανεκτελέστηκε από την Χάλεϊ Ρέινχαρτ στη δέκατη χρονιά του American Idol. Οι Charice και Ne-Yo εκτέλεσαν το κομμάτι κατά την περιοδεία του Ντέιβιντ Φόστερ, Hitman Returns: David Foster and Friends Tour.

Εμφάνιση στα Γκράμι 2010

Το τραγούδι, μαζί με μια μικρή 3-D ταινία, που έπρεπε να χρησιμοποιηθεί στις συναυλίες του This Is It, και εκτελέστηκε προς τιμή του Τζάκσον. Η Τζέννιφερ Χάντσον, η Κάρρι Άντεργουντ, ο Σμόκι Ρόμπινσον, η Σελίν Ντιόν και ο Usher εκτέλεσαν το κομμάτι όλοι μαζί, ενώ το βίντεο παιζόταν στο παρασκήνιο. Το μαγαζί Target έδινε δωρέαν 3-D γυαλιά στους πελάτες του μια εβδομάδα πριν τα Βραβεία Γκράμι. Οι Πάρις και Πρινς Μάικλ, τα μεγαλύτερα παιδιά του Τζάκσον, εμφανίστηκαν λίγο αργότερα για να λάβουν το Jackson's Lifetime Achievement Award, όπου έδωσαν μια μικρή ομιλία. Αυτή ήταν η πρώτη δημόσια εμφάνιση των παιδιών μετά την κηδεία του Τζάκσον, στις 7 Ιουλίου 2009.